Text file: 10113.txt
author: Monika Koprivnikar
downvotes: 1
end consideration date: 2019-06-13
id: '10113'
number comments: 6
number views: 1153
proposal type: Odziv pristojnega organa
response: "Odziv Ministrstva za kmetijstvo, gozdarstvo in prehrano\n\nUpravljanje\
  \ z divjadjo ureja Zakon o divjadi in lovstvu. Divjad so vrste prosto\u017Eive\u010D\
  ih sesalcev in ptic, ki se lovijo, in sicer: navadni jelen, damjak, srna, gams,\
  \ alpski kozorog, muflon, divji pra\u0161i\u010D, poljski zajec, alpski svizec,\
  \ navadni polh, nutrija ali bobrovka, pi\u017Emovka, lisica, rakunasti pes, kuna\
  \ zlatica, kuna belica, jazbec, poljska jerebica, fazan, raca mlakarica, \u0161\
  oja, sraka in siva vrana. Z divjadjo trajnostno gospodarijo lovske dru\u017Eine,\
  \ ki so si od Republike Slovenije (katera je lastnica divjadi) pridobile koncesijo\
  \ za trajnostno gospodarjenje z divjadjo. Trajnostno gospodarjenje z divjadjo obsega\
  \ ohranjanje, lov divjadi, ukrepanje v \u017Eivljenjskem okolju divjadi, posege\
  \ v populacije zaradi gospodarskih, veterinarsko-sanitarnih, zdravstvenih in drugih\
  \ utemeljenih razlogov. Namen upravljanja z divjadjo in v njenem \u017Eivljenjskem\
  \ prostoru je: s posegi v populacije in ukrepanjem v okolju vzdr\u017Eevati divjad\
  \ posameznih vrst v ravnovesju med seboj in v okolju danimi \u017Eivljenjskimi mo\u017E\
  nostmi za njeno pre\u017Eivljanje, ohraniti vrstno in gensko pestrost divjadi, ohraniti\
  \ posamezni vrsti divjadi naravni prirojen na\u010Din \u017Eivljenja v \u010Dasu\
  \ in prostoru, ohraniti divjad, kolikor mogo\u010De prvobitno in neodvisno od neposredne\
  \ pomo\u010Di \u010Dloveka.\n\nV preglednici 1 je prikazano skupno \u0161tevilo\
  \ divjadi odstreljenih v zadnjih petih letih in v preglednici 2 \u0161tevilo izgub\
  \ divjadi (povozi, pokosi, bolezen, \u2026) v zadnjih petih letih.\n\nPreglednica\
  \ 1: Skupno \u0161tevilo odstreljene divjadi v RS v zadnjih petih le\n  ODSTREL\
  \   2014 2015 2016 2017 2018   98.904 100.844 105.110 111.128 95.230  \nVir: letni\
  \ lovsko upravljavski na\u010Drti\n\n\_\nPreglednica 2: Skupno \u0161tevilo izgub\
  \ (povozi, pokosi, bolezni,\u2026) divjadi v RS v zadnjih petih le\n  IZGUBE   2014\
  \ 2015 2016 2017 2018   12.284 11.719 11.025 12.226 13.646  \nVir: letni lovsko\
  \ upravljavski na\u010Drti\n\nCilj upravljanja z divjadjo je med drugim tudi ohraniti\
  \ divjad \u010Dim bolj prvobitno in neodvisno od \u010Dloveka. Vsaka bli\u017Eina\
  \ \u010Dloveka, \u0161e posebej prena\u0161anja oziroma prevozi, \u017Eivalim v\
  \ za\u010Detku predstavljajo stres. Po dalj\u0161em \u010Dasu se sicer \u017Eivali,\
  \ ki pre\u017Eivijo, privadijo na \u010Dloveka. Osebki prosto \u017Eive\u010Dih\
  \ \u017Eivalskih vrst, ki so divjad po oskrbi \u010Dloveka niso ve\u010D sposobni\
  \ sami pre\u017Eiveti v naravnem okolju, temve\u010D so obsojeni na stalno pomo\u010D\
  \ \u010Dloveka, kar pa ni primerno \xBB\u017Eivljenje\xAB za prosto \u017Eive\u010D\
  e \u017Eivalske vrste. Vrste, ki so divjad, niso ogro\u017Eene in je njihova \u0161\
  tevil\u010Dnost zadostna, ponekod celo previsoka. V teh predelih Slovenije lovci\
  \ intenzivno lovijo divjad, kar pomeni, da obstaja velika verjetnost, da bodo zdravljeno\
  \ divjad tudi ustrelili. Zdravljenje v veterinarskih ambulantah predstavlja stro\u0161\
  ek, ki bi bil, glede na \u0161tevilo \u017Eivali iz preglednice 2 enormen in glede\
  \ na navedena dejstva zagotovo porabljen neracionalno. Poleg navedenega se vsa po\u0161\
  kodovana divjad, ki se jo usmrti, \u0161teje v kvoto/na\u010Drt odvzema divjadi,\
  \ kar pomeni, da na ra\u010Dun po\u0161kodovanega in kasneje usmr\u010Denega osebka,\
  \ pre\u017Eivi zdrava \u017Eival.\n\nGlede na navedena dejstva, pobude ne moremo\
  \ upo\u0161tevati. "
response date: 2019-07-09
response due date: null
sent date: 2019-05-22
title: "Mo\u017Enost pomo\u010Di najdenim lovnim vrstam \u017Eivali"
upvotes: 128
url: https://predlagam.vladi.si/predlog/10113
